
PATVIRTINTA
Molėtų menų mokyklos  direktoriaus 

MOLĖTŲ MENŲ MOKYKLOS MOKINIŲ ASMENINIŲ MOBILIŲJŲ TELEFONŲ IR KITŲ
IŠMANIŲJŲ ĮRENGINIŲ NAUDOJIMO TVARKA

I SKYRIUS
BENDROSIOS NUOSTATOS

1. Molėtų menų mokyklos mokinių asmeninių mobiliųjų telefonų ir kitų išmaniųjų įrenginių naudojimo mokykloje tvarka (toliau – Tvarka) reglamentuoja mokinių asmeninių mobiliųjų telefonų ir kitų išmaniųjų įrenginių (toliau – asmeniniai išmanieji įrenginiai: telefonas, laikrodis, žiedas, ausinės, planšetė, nešiojamas kompiuteris ir kt.) naudojimą mokyklos patalpose ir mokyklos organizuojamose veiklose už mokyklos ribų (koncertuose, konkursuose, pleneruose, išvykose ir pan.).
 2. Tikslas – užtikrinti saugią, kūrybiškumui ir meninei raiškai palankią aplinką, skatinti sąmoningą ir atsakingą technologijų naudojimą, mažinti žalingą skaitmeninių technologijų poveikį, stiprinti tarpusavio bendravimą, pagarbą menui ir dėmesingumą ugdymo procesui.
3. Tvarka parengta vadovaujantis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2026 m. liepos 13 d. įsakymu Nr. V-532/V-691 „Dėl švietimo, mokslo ir sporto ministro ir sveikatos apsaugos ministro 2025 m. liepos 31 d. įsakymo Nr. V-807/V-726 „Dėl Mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“ pakeitimo“.
4. Tvarkoje vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.

II SKYRIUS
MOKINIŲ ASMENINIŲ IŠMANIŲJŲ ĮRENGINIŲ NAUDOJIMO RIBOJIMO ATVEJAI IR IŠIMTYS

5. Asmeniniai išmanieji įrenginiai pamokų, repeticijų, koncertų ar parodų metu laikomi klasėje esančiose telefonų saugojimo dėžutėse arba kuprinėse.
5.1. mokiniai, pamokų ar repeticijų metu, palieka telefonus tam skirtoje vietoje;
5.2. telefonai turi būti išjungti arba nustatyti begarsiu režimu;
5.3. mokiniai užsiėmimų metu nesinaudoja ausinėmis, išmaniaisiais laikrodžiais ar kitais įrenginiais, nebent mokytojas leidžia kitaip.
6. Mokiniai gali naudotis asmeniniais išmaniaisiais įrenginiais pamokose, repeticijose ar renginiuose tik šiais atvejais
6.1. mokytojui leidus, kai tai būtina meninės veiklos tikslams (pvz., garso įrašų klausymui, kūrinių analizavimui, filmavimui ar fotografavimui, dokumentuojant meninę veiklą);
6.2. kai mokiniui dėl sveikatos būklės, pagal gydytojo rekomendaciją, būtina naudotis asmeniniu įrenginiu;
6.3. kai tai būtina mokyklos organizuojamų viešų renginių ar projektų dokumentacijai, suderinus su mokytoju ar projekto vadovu.
III SKYRIUS
TVARKOS PAŽEIDIMŲ PREVENCIJA IR KONTROLĖ

7. Jei pamokos, repeticijos ar renginio metu be leidimo naudojamasi išmaniuoju įrenginiu ir mokinys nereaguoja į pastabą, mokytojas užfiksuoja drausmės pažeidimą ir informuoja direktoriaus pavaduotoją ugdymui. Įrenginys paimamas, saugomas ir grąžinamas mokiniui po pamokų ar veiklos pabaigos.
8. Nusižengus antrą kartą, mokytojas informuoja mokinio tėvus (globėjus, rūpintojus), o įrenginys grąžinamas tik jiems atvykus į mokyklą.
9. Trečio pažeidimo atveju mokinio elgesys svarstomas Mokytojų tarybos posėdyje. Sprendimas ir rekomendacijos pateikiami el. paštu ar  Tamo dienyno pranešimu mokiniui, tėvams (globėjams) ir mokytojams.
10. Jei pažeidimai kartojasi, į pokalbį kviečiami tėvai (globėjai), jiems perduodamas mokinio asmeninis išmanusis įrenginys.

IV SKYRIUS
TVARKOS ĮGYVENDINIMAS IR INFORMAVIMAS

11. Mokykla informuoja ir konsultuoja mokinius bei jų tėvus (globėjus) apie atsakingą išmaniųjų įrenginių naudojimą ir galimas pasekmes dėl perteklinio naudojimo:
11.1. klasėse ir grupėse organizuojamos diskusijos apie išmaniųjų įrenginių poveikį kūrybiškumui, dėmesingumui, sveikatai ir bendravimui;
11.2. mokyklos informaciniais kanalais (stenduose, tinklalapyje, socialiniuose tinkluose) reguliariai skelbiama informacija apie saugų ir atsakingą technologijų naudojimą;
11.3. mokytojai inicijuoja pokalbius su mokiniais, kurie laisvu metu nuolat naudojasi išmaniaisiais įrenginiais;
11.4. tėvų susirinkimuose ir konsultacijose aptariama išmaniųjų įrenginių įtaka vaikų emocinei ir meninei raidai;
11.5. mokiniai skatinami pertraukų ar laisvo laiko metu dalyvauti kūrybinėse veiklose, improvizacijose ar bendrose iniciatyvose.
12. Mokykla sudaro sąlygas alternatyvioms veikloms pertraukų metu: bendravimo erdvės, žaidimai, kūrybiniai kampeliai, improvizacijų zonos, bendra meninė veikla.
13. Tvarka aptariama Mokyklos taryboje, tvirtinama direktoriaus įsakymu ir skelbiama Molėtų menų mokyklos interneto svetainėje.
14. Su Tvarka supažindinami visi mokiniai, pedagogai ir tėvai (globėjai, rūpintojai) mokslo metų pradžioje (iki spalio 30 d.) per susirinkimus ir elektroninį dienyną.
15. Tvarka gali būti atnaujinama, atsižvelgiant į jos įgyvendinimo stebėseną, Švietimo skyriaus rekomendacijas ir mokyklos bendruomenės siūlymus.

